کامەران عەبدولڵا وەڕیەوبەر کشتوکاڵی خانەقین ئەرا ئاژانس شەفەق نیوز وت: وەریەوبەرایەتی کشتوکاڵی گەرمیان لە هەرێم کوردستان ٨٠٠ تەن لە بڕ ١٤٥٠ تەن لە تویەم گەنم ئەرا خانەقین و قوورەتو و مەیدان ئەرا پلان زمسانی بەشەو کرد.
دیاری کرد ک کشتوکاڵی دەیمی ک پشت وە واران بەسێد خریا ناو پلان بازاڕکردن کۆتایی وەرز زمسان.
عەبدولڵا دووپات کرد ک پلان زمسانی لە تەشرین دویەم گوزەشتە دیاری کریا، باوجی تا ئیسە ئەو زوویەیلە دیاری نەکریانە ک کەفتە ناو پلانەگە، ئەوەیش دویای وەپشتسەرنان قەیران ئاو و هشکەساڵی دویای وارانەیل وەرجەوەخت.
دیاری کرد ک شمارەی ئەو کشاوەرزەیلە ک لەلای وەریەوبەرایەتی کشتوکاڵی خانەقین توومار کریانە رەسیە ٤٠٠ کشاوەرز، و زیاتر لە ٢٠٠٠ کشاوەرز لە قوورەتو، و زیاتر لە ١٣٠٠ کشاوەرز لە گەرمیان.
